DEMONSTRÁTORI PÁLYÁZATI KIÍRÁSA

Az orvosi Mikrobiológiai Intézet pályázatot hirdet demonstrátori megbízás elnyerésére legalább IV. évfolyamos orvostanhallgatók részére, akik az Orvosi Mikrobiológia tantárgy oktatásában kívánnak részt venni. A demonstrátori megbízást elnyerő hallgató feladata aktív részvétel a III. éves orvostanhallgatók Orvosi Mikrobiológia tárgyának gyakorlati csoportos oktatásában. A gyakorlatokon a pályázatot elnyert demonstrátor az elméleti tananyaggal kapcsolatos prezentációk tartásában, a gyakorlatok kivitelezésében, és a feladatok elvégzésében nyújt segítséget. A demonstrátorok koordinálását, felügyeletét a tanulmányi felelős látja el, közvetlen irányításukat a gyakorlatvezető végzi. A demonstrátori megbízás a 2021/2022. tanév kezdetétől számított 10 hónap időtartamra érvényes. A havi foglalkoztatási idő 8 tanóra. Amennyiben a hallgató először lát el demonstrátori feladatokat, úgy az ösztöndíj mértéke 5.000 Ft/hó, ha második éve tevékenykedik demonstrátorként 7.000 Ft/hó, és ha harmadik, vagy negyedik éve látja el demonstrátori feladatait, úgy 8.000 Ft/hó ösztöndíjban részesül. A demonstrátori megbízás elnyerésének feltétele a hallgató előző tanévben elért legalább jó tanulmányi átlageredménye, és az Orvosi Mikrobiológia tantárgy szigorlati vizsgán kapott jeles – kivételes esetekben jó – eredménye. A pályázatokat egyedileg bíráljuk el.

A demonstrátori pályázatot az Orvosi Mikrobiológiai Intézethez kell benyújtani.

A pályázat leadásának határideje: 2021. július 10.

Orvosi Mikrobiológiai Intézet